31/05/2017 | Administración LocalMunicipal
Frades
Aprobación definitiva do Regulamento de ficheiros de datos de carácter persoal do Concello de Frades

APROBACIÓN DEFINITIVA DO REGULAMENTO DE FICHEIROS DE DATOS DE CARÁCTER PERSOAL DEL CONCELLO FRADES Na sesión extraordinaria do Pleno do Concello de Frades celebrada o día 29 de marzo de 2017 adoptouse o acordo relativo á aprobación inicial do REGULAMENTO DE FICHEIROS DE DATOS DE CARÁCTER PERSOAL DEL CONCELLO FRADES. Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio do REGULAMENTO DE FICHEIROS DE DATOS DE CARÁCTER PERSOAL DEL CONCELLO FRADES, cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das Bases do Réxime Local. REGULAMENTO DE FICHEIROS DE DATOS DE CARÁCTER PERSOAL DO CONCELLO DE FRADES Artigo 1. Os ficheiros do Concello de Frades nos que se conteñen e procesan datos de carácter persoal son os que están recollidos neste regulamento. Artigo 2. Crearanse os seguintes ficheiros de datos de carácter persoal do Concello de Frades. PADRÓN DE HABITANTES PERSOAL XESTIÓN ECONÓMICA CONTRATACIÓN LICENCIAS E AUTORIZACIÓNS REXISTRO DE INTERESES MEMBROS DA CORPORACIÓN RESPONSABILIDADE ADMINISTRATIVA ELECCIÓNS MEDIOAMBIENTE OFICINA DE INFORMACION XUVENIL CENTRO DE INFORMACIÓN Á MULLER - CIM Artigo 3. Os ficheiros incluídos no ámbito da Lei Orgánica 15/1999, creados antes da aprobación deste regulamento manteranse ou serán suprimidos. Mantéñense: 1.–Actividades e Cultura.2.–Asociacións.3.–Servizos Sociais.4.–Axentes de Promoción Económica.5.–Urbanismo e Catastro.6.–Emprego 7.–Biblioteca.8.–Rexistro de Animais especialmente perigosos.9.–Formación.10.–Participantes en accións de promoción do emprego.11.–Subvencións 12.–Traballos comunitarios 13.–Rexistro de entrada e saída Serán suprimidos: 1.–Ficheiro de Datos tributarios, e rexistrarase un novo ficheiro actualizado denominado Xestión Económica.2.–Ficheiro de Datos económico contables, e rexistrarase un novo ficheiro actualizado denominado Xestión Económica.3.–Ficheiro de Nóminas e persoal, e rexistrarase un novo ficheiro actualizado denominado Persoal. Artigo 4. A titularidade da responsabilidade dos ficheiros corresponderá directamente ao Concello de Frades. Artigo 5. Poderán exercitarse os dereitos de acceso, rectificación, cancelación e oposición nas inmediacións do Concello de Frades. No Concello facilitaranse formularios para realizar a solicitude mediante escrito, que deberá ir acompañado dunha copia do seu DNI Artigo 6. Dando cumprimento ao artigo 20.2 da Lei Orgánica de Protección de datos de carácter persoal, indícase, en relación aos ficheiros de nova creación: finalidade do ficheiro e usos previstos para o mesmo, as persoas ou colectivos sobre os que se pretenda obter datos de carácter persoal ou que resulten obrigados a fornecelos, a estrutura básica do ficheiro e a descrición dos tipos de datos de carácter persoal incluídos no mesmo, os destinatarios de cesións, as medidas de seguridade con indicación de nivel básico, medio ou alto esixible e o sistema de tratamento de datos de carácter persoal. Artigo 7. NORMATIVA SUPLETORIA. En todo o non previsto neste Regulamento, aplicarase o disposto na L. O de Protección de datos e nas normas legais e regulamentarias de aplicación. Disposición derrogatoria Este Regulamento derroga ao Regulamento de creación, modificación e supresión de ficheiros de datos de carácter persoal do Concello de Frades publicado no BOP n.º 235, de 11-12-2012. Disposición final Este Regulamento entrará en vigor unha vez publicado no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra este Regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. O presente Regulamento consta de 7 artigos, unha disposición derrogatoria e unha disposición final, e foi aprobada polo Concello en Pleno en sesión celebrada o 29 de marzo de 2017. -----o0o----- En Frades a 25 de maio de 2017. O alcalde Asdo.: Roberto Rey Martínez